[{"text_idx": "#000001", "text": "Clark: ukrainar soldaduak kroaziarrak \u201cEkaitza\u201d operaziorako entrenatuak izan ziren bezala entrenatu behar ditugu"}, {"text_idx": "#000002", "text": "Jatorrizko bertsioa ingeleraz: Independent News Serbia"}, {"text_idx": "#000003", "text": "Euskarazko itzulpena: Euskal Herria-Donbass Elkartasun Komitea"}, {"text_idx": "#000004", "text": "WASHINGTON \u2013 AEBtako jeneral erretiratu Wesley Clarkek esan duenez, ukrainar soldaduek Jugoslavia ohiko gudan kroaziar soldaduen borroka gaitasuna handitu zuenaren antzeko entrenamendua behar dute."}, {"text_idx": "#000005", "text": "\u201cUkrainako Indar Armatuak batailoi mailan entrenatzen ditugu. Ukrainar soldaduek borroka-zelaian borrokalari onak direla frogatu dute, baina beste maila batzuetan \u2013pertsonal eta tokiko komandoan, adibidez- ikusi nahiko nituzke\u201d esan zuen NATOren Europarako komandante ohi den Clarkek."}, {"text_idx": "#000006", "text": "Entrenamendu eredu gisa, 1995ko abuztuan Krajinako Serbiar Errepublikatik 200.000 eta 250.000 serbiar kanporatu zituen eta 742 soldadu eta 1.196 zibil hil zituen \u201cEkiatza\u201d operaziorako kroaziar armadaren entrenamendua aipatu zuen."}, {"text_idx": "#000007", "text": "Putin Slobodan Milosevic\u0301 bezalakoa da"}, {"text_idx": "#000008", "text": "Clarkek, Washingtonen emandako hitzaldi batean, Ukrainako egoera Balkanetan izan zenaren oso antzekoa zela esan zuen."}, {"text_idx": "#000009", "text": "\u201cUkrainako gatazka Balkanetako gatazka izan zen bezala artifizialki sortua da. Slobodan Milosevic\u0301ek luzaroan esan zuen serbobosniarrengan kontrolik ez zuela. Putinek ere Ukrainako matxinoengan kontrolik ez duela dio. Eta ez da Balkanetan edo Ukrainan gatazka sortzeko modu bat soilik, baizik eta 1939an Eki Polonian, SESB eta Alemania naziaren arteko \u201cMolotov-Ribbentrop\u201d ituna sinatu ostean gertatu zena errepikatzen ari da. Krimean eta Donbassen gertatzen ari denak duela 70 urte gertatu zena gogorarazten du\u201d, dio Clarkek."}, {"text_idx": "#000011", "text": "\u201cPrestakuntza hasi da eta erasoaldia Aste Santu Ortodoxoaren, apirilaren 12aren, eta Europako garaipenaren egunaren, Maiatzaren 9aren artean hasiko da. Horregatik, Obamaren administrazioak bi gauza egin behar ditu: Kievekin erasoaldiaren inguruko inteligentzia partekatu eta laguntza, arma letalak barne, bidali\u201d esan zuen."}]